સવાલ : મારી ઉંમર ૨૬ વર્ષ છે. મારી કૉલેજમાં એક છોકરી મને ખૂબ ગમતી હતી. અમારી દોસ્તી સારી હતી, પરંતુ એ મોટા ભાગે કામ પૂરતી વાતચીત જ રહેતી. તેને સામાન્ય રીતે પણ ઓછું બોલવા જોઈતું હતું એટલે મને લાગતું હતું કે અમારી વચ્ચે સારું જામશે, પણ એવું ન થયું. બે વર્ષ પહેલાં મેં તેની સાથે સ્પેશ્યલ ફ્રેન્ડશિપ કરવાનું પ્રપોઝ કર્યું તો તેણે વાત સાવ જ હસવામાં ઉડાડી દીધી. તેણે કહેલું કે આપણું મૅચ નહીં થાય. મને તેના માટે ખૂબ પ્રેમ હતો, પણ નાછૂટકે તેને ભૂલવાની કોશિશ કરી. વચ્ચે એક વાર ફરી કૉમન ફ્રેન્ડના ફંક્શનમાં મળેલી, પણ એ વખતે મેં તેને સિરિયસલી પૂછuું અને ત્યારે તેણે સ્પષ્ટ ના પાડી દીધી. તેનો આખો પરિવાર ગુજરાત શિફ્ટ થઈ ગયો. એ પછી તો મેં મમ્મીને અરેન્જ્ડ મૅરેજ માટે હા પાડી દીધી. મારા માટે નવાઈ એ વાતની હતી કે તેનું જ માગું મારા દૂરના સગા પાસેથી આવ્યું. અરેન્જ્ડ મીટિંગમાં સામે તેને જોઈને હું એકદમ જ બઘવાઈ ગયેલો. મને ખબર હતી કે તે મને નથી પસંદ કરતી એટલે મેં વાતચીત કર્યા વિના જ એ મીટિંગ પૂરી કરી દીધી તો તેણે સામેથી કહ્યું કે હવે તે મારી સાથે લગ્ન કરવા તૈયાર છે. મને તેના અવાજમાં પ્રેમ નહીં, મજબૂરી હોય એવું લાગ્યું. તેનું કહેવું હતું કે આ પહેલાં તે એક છોકરાના પ્રેમમાં હતી ને એટલે જ તેણે મારી પ્રપોઝલને ગંભીરતાથી નહોતી લીધી. જોકે પેલા છોકરાએ તેને ડમ્પ કરી દીધી છે એટલે હવે તે આગળ વધવા માગે છે. તે અરેન્જ્ડ મૅરેજ કરી લેવા માગે છે. એનો મતલબ તો એવો જ થયોને કે જેને હું પ્રેમ કરતો હતો તે મને પ્રેમ કરે છે માટે નહીં, મજબૂરીથી પરણવા તૈયાર થઈ છે. શું કોઈ આપણને ચાહતું ન હોય એવું જાણવા છતાં તેની સાથે સંબંધમાં આગળ વધવું જોઈએ?